USR acuză că Biroul Electoral a decis vineri că pot fi tipărite buletine de vot suplimentare și pot fi transportate între secții în ziua alegerilor / Cum își motivează BEC decizia
Reprezentanții USR acuză că vineri seară, cu mai puțin de 48 de ore înaintea deschiderii urnelor pentru alagerile locale și europarlamentare, Biroul Electoral Central (BEC) a adoptat o hotărâre prin care este permisă tipărirea suplimentară de buletine de vot în ziua alegerilor: „S-a deschis tiparnița de buletine de vot suplimentare chiar în ziua alegerilor”. BEC a anunțat sâmbătă că în baza acestei decizii care permite tipărirea de buletine de vot chiar și în ziua alegerilor au fost tipărite până acum 19.766 de buletine suplimentare pentru alegerile locale.